باشترین جورێ پەنیری چییە کو بکاربینی بو گرتنا هرچەکێ؟
کەسەک لڤێرێ دزانیت؟
چ پێ نەڤێت، بەرسڤ: - وەرە ڤێرە هرچێ یە.
کەمێمبێرت!
(پێکەنین)
کەمێمبێرت!
(دەست قوتان)
سوپاس بو هەوە.
من سەرەکێ تژی ژ یارییێن گرێدای بپەیڤا پەنیری ڤە یێ هەی،
بەلـێ پا ژمن یا هاتییە داخواز کرن کو بکورتترین شێوە بهێلم.
(پێکەنین)
ئەرێ پارچا پەنیری چ گوت
دەمێ بەرێ خوە دایە قودیکێ(عەینێ)؟
نەخێر. ئەوێ گوت، "هالومی." جورەکێ دی یێ پەنیرییە
(پێکەنین)
چەوانی ئەز!
ما چ بێژم هەڤالان؟ ئەز حەز ژپەنیرەکێ باش دکەم.
[بوچی؟] بوچی؟
ئەز نزانم؛
ژبەرکو پەنیر بکەنی نە، مانە وەسایە؟
بوچی؟
ئێ باشە، ژبەرکو ئەگەرەکێ سەرسورهێنەر یێ هەی.
تو هەستپێدکەی کوتو گەلەکیێ ژیری بوماوێ چرکەیەکێ هەتاتو دووجارکی درامانێ دگەهی.
بوچی؟
ژبەرکو زمان بڤی شێوەی کاردکەت.
باشە، ئەز تێگەهشتم کا ئەڤ سلایدە چ دکەن.
ئەڤە یێ یاریا "بوچی" دکەن
ئەو جهێ تو بەردەوام پرسیار دکەی، "بوچی، بوچی، بەلـێ پا بوچ؟"
پشتی هەر تشتەکێ کەسەک دبێژیت.
زاروک هەمی دەمان وێ چەندێ ئەنجام ددەن
و لسەر گەنجان پێتڤییە پتر ڤێ چەندێ بکەن.
ترانادکەم. وەنەکەن. تشتەکێ ئیزعاجە.
(پێکەنین)
تو دووبارە پرسیار دکەی، بوچی، و جارەکا دی، و جارەکا دی و بەردەوامییێ ددەیێ.
هەتا ئەگەر ڕۆژەکێ ، ئەم
هەمی رەفتارێن فیزیایی، و یاساییێن زانستی،
و هیڤی، و خەون، و پەشێمانی شروڤە بکەین بهاوکێشەکا چەلەنگ و تەمام.
تو هێشتا دشێی پرسیار بکەی و بێژی، "بوچی؟ بوچی ژهەمییا ئەو هاوکێشە؟
بوچی گەردوون بهندەک هاوکێشەییێن دی یێن جیاواز کارناکەت؟"
ڤێجا، بەلـێ ئە؛ یاریا بوچی براستی ژی یا مزعجە. و ئیزعاجێ دکەت،
و ئەز بڤێ یاریێ ژیانا خوە دبەمە سەر.
ئەڤە چەند سالەکن، هەمی حەفتییان،
ئەز یێ لدویف پرسیارەکا مەزن چوویم پرسیارەکا بوچی یا بکەنی.
ئەز یێ لدویف بیردوزێن ڤێ دوماهییێ یێن زانستی، و بیرکارییێ چوویم
لپشت هەمی جورێن تشتا.
ئەز ڤێ چەندێ دکەنالـێ خو یێ یوتیوبی دا دکەم: ڤیساوس.
تو دبینی، ڤیساوس، دچەند سالـێن بووری دا، بشێوەیەکێ نەهێتە باوەرپێکرن یێ مەزن بووی.
بزەحمەتە کو بهێتە باوەرکرن.
نوکە پتر ژ ٣٠ ملیون تەماشەڤانان بەرێ خوە ددەنە کەنالـێ من هەر هەیڤ،
دگەل پێنج ملیونونیڤ دویفکەتییان سەبسکرایبەران
مەزن دبیت برێژا ١٠،٠٠٠ دویفکەتییان هەر روژێ.
تشتەکێ گەلەک جانە. ئەز حەز ژێ دکەم.
ئەز هندەک پرسیارێن گەلەک بێ ڕامان دکەم.
بو نموونە، "ئەرێ هەر تشتەکی براستی ژی هەبینا خوە هەیە؟"
ئەڤە چ پرسیارە! دێ چەوا شێی بەرسڤا ڤێ چەندێ دەی؟
ئـێ باشە، ئەڤە نە مەرەما سەرەکییە.
مەرەم ئەوە کو خەلکی بەرەف خوەڤە بکێشی بپرسیارەکا مەزن،
وەل وانا بکە لبەرسڤێ بگەرن، و هەردەمێ ئەو هاتنە وێرێ،
ژنیشکەکێ ڤە ئەوا فێری کومەکا تشتان دەربارەی گەردوونی بکە
(پێکەنین)
هندەک نموونە ژوان پرسیارێن دی یێن من کرین:
کێشا سیتافکێ - سیبەرێ چەندە؟
رامانا وێ چەندێ چییە کو پرسیارەکا بڤی شێوەی بکەی، "سیتافک - سیبەر چ تشتە؟"
قودیک یا چ رەنگە؟
دبەرسڤدانا ڤێ پرسیارێدا، تودشێی گەلەکـێ شروڤە بکەی
دەربارەی رەنگڤەدانا ڕوناهییێ، فیزیایا ڕوناهییێ.
ئەڤە ئێکە ژپرسیارێن ئەز گەلەک حەز ژێ دکەم، "بوچی تشت - بترسن؟"
(پێکەنین)
پترییا جاران ئەز دچمە دناڤ دەروونناسییێ دا - بسپورییا من پتر دوی بواری دا یە -
بەلـێ پا پرسیارەکا هەی هێشتا من بەرسڤ نەدایە، - هیڤیدارم، کەسەک لڤێرە بزانیت -
هیڤیدکەم بێژە من ئەرێ بوچی دبێژنە ڤێرە 'بنێ - یان خوارێ یا' تە
ئەگەر ئەوبشێوەیەکێ تەکنیکی لنیڤەکا لەشێ تە بیت؟
(پێکەنین)
تشتەکێ بێ رامانە.
بەلـێ پا ئەڤە پرسیارەکا گەلەک باشە.
ئەز هەمی دەمان پرسیاران دکەم، بەلـێ پا ئەڤرو، ئەڤەیە پرسیارا من.
ئەرێ بوچی ئەم پرسیاران دکەین؟
بێ ترانە. مەرەمامن ئەوە، چ مفا تێدایە؟
بو کێ یا گرنگە کا بوچی تشت بترسن؟ هەما ئەو بترسن و خلاس و چوو.
بو کێ یا گرنگە کا بوچی دبێژنە ڤێ بنێ من؟
تشتەکێ پیسە، وێ چەندێ نەکە ڤە.
پرسیار.
ئەرێ دێ چەوا وەل خەلکی کەم کو پتر گرنگییێ بدەنە ڤان پرسیاران؟
بتایبەتی وان کەسێن هزردکەن کو فێربین تشتەکێ بێ سەبرە.
من دڤێت هوسا باوەر بکەم کو سنورێن ئەو تشتێن تو دشێی حەزا خوە بدانییە سەر
دبێ سنورن.
و ئەڤە چیروکا منە.
بەری شەش سالان من دەستپێکر بدروستکرنا ڤیدیویێن یوتیوبی،
بەلـێ بتنێ لئەڤان دووماهییا من دەستپێکر بدروستکرنا ڤیدیویێن شروڤەکرنێ.
ئەزنزانم بوچی هندە گیرووبیم.
دژیانا خوە هەمییێ دا ئەز یێ تشتا شروڤە دکەم .
ژبلی، پترییا دەمان، من بتنێ شروڤە دکر، بدەنگەکێ بلند.
هەمی دەمان؛ دەمێ ئەز یێ بتنێ ئەز دگەل خوە دئاخڤم.
ئەگەر توبدویفمن کەتبای دەمێ من هزرنەدکر چ کەسەک یێ لدەوروبەر،
دا تە گوهـ لمن بیت بشروڤکەرنا مەزنترین تشتێن گرێدای بجیهانێ ڤە.
دبیت، تشتەکێ پیچەک یێ عەجێب و غەریب بیت.
تشتەکێ گەلەک عەجێب وغەریبە، بەلـێ پا بوومن، رێکەکا گەلەک باشە،
بومن داکو بزانم کو ئەز پیچەکێ پتر دزانم ئەوا ئەز دەربارەی دئاخڤم براستی ژی
ئەگەر ئەز بشێم بشێوەیێ ئاخفنتێ شروڤە بکەم.
هەروەکی ئەلبێرت ئەنشتاینی گوتی،
"ئەگەر تو نەشێی بشێوەیەکێ سادە شروڤە بکەی، تو تێرا خوە باش تێناگەهی."
دەمێ ئەز سنێلەک، ئەز بسەر پروگرامەکێ کێبرکێ یێ ئاخفتنێ هەلبیم
و ئێک ژ بوویەران ئاخفنتا پێزانینان بی،
کو تێدا لسەر تە پێتڤییە ئاخفتنەکێ بنڤێسی و تشتەکی بو دادڤانان شروڤە بکەی،
و پاشی پوینت و مەدالییان دا وەرگری ئەگەر تو تێرا خوە یێ باش بای.
ئێکەم ئاخفتنا من یا گەهاندنا زانیارییان دەربارەی کەچەپێ بو:
مێژوویا کەچەپێ. بنەمایێ ناڤی،
شێوازێن وێ یێن یاسایی، فیزیاییا تیراتییا وێ، و کا چەوا دەردکەڤیت.
ئەو تشتەکێ گەلەک نێرد - غەریب بی.
بەلـێ پا دئێکەمین، ئێکەمین بەریکانا ئاخفتنا گشتی دا یا من پشکداری تێداکری
ئەز بیمە سەرکەفتییێ ئێکێ.
هێی!
(دەست قوتان)
بەرێ خوە بدەنە ئەوێ هە.
(دەست قوتان)
هندەک ژپرچی لڤێرە یێ چوویە خوارێ تر لڤێرە، بەلـێ پا ژبلی وێ چەندێ،
ئەز هەمان کەسم.
براستیژی، ئەز هێشتا یێ هەمان تشت ئەنجام ددەم.
داکو لوێ بەریکانێ بم و تێبینییا دەربرینا ڕوویێ کەسەکی بکەمهەمان
دەمێ ئەو ژنیشکەکێ ڤە تێدگەهن و بتشتەکی مەندەهوش دبن،
بهەمان رێکا نوکە بسەرێ تە دهێت
ئەڤە هەستەکێ بالکێشە.
ئەز دوو تشتان ژڤێ چەندێ فێربیم:
یا ئێکێ، خەلک حەز ژ شروڤەکرنەکا باش دکەن.
ئەو لـێ دگەرن و نێچیر دکەن.
هەتا ئەو کەسێن دبێژن کەربێن وان ژفێرکرنێ ڤەدبن، وحەزژپەرتووکان، و وان تشتان ناکەن،
پــفف، ئەو حەز ژشروڤەکرنا دکەن.
یا دووێ، ئەگەر تو تێرا خوە ژنێزیک ڤە سەحکەیێ
و تو دەمێ خوە وەربگری،
هەر تشتەک دشێت ببیتە جهـێ گرنگی پێدانێ بو هەرکەسەکێ بیت
ژبەرکو هەمی تشت برێکەکێ دگرێداینە بتشتەکی ڤە کو ئەو گرنگییێ پێ ددەن.
ریچارد فێینمەن دگوتێ
"خوەشییا ڤەدیتنا تشتان" "پێنەک دئاشکەرا کرنێ دا".
و ئەز یێ ڕازی مە، بەلـێ پا ئەز هزر دکەم کو دبیت پیچەک پتر ژوێ چەندێ هەبیت.
کا دا ژڤی وێنەیێ خوە ببەین.
مە دڤێت دەربرینێ ژخوە بکەین،
هەمی کەسان دڤێت دەربرینێ ژخوە بکەن.
ڤێ چەندێ دکەن برێکاوێ میوزیکا گوهداریێ دکەن، وان جلوبەرگێن لبەرخوە دکەن،
ئەو رێکا پێ ڕەفتارێ دکەن، بەلـێ پا هەروەسا ڤێ چەندێ برێکا زانینێ ژی دکەن.
ئەو تشتێن ئەو دزانن دەربارەی ئەو تشتێن ئەو حەز ژێ دکەن،
تشتێن لدەف وان گرنگ، حەزێن وان.
من تێبینی یا کری کو بهێزترین پالدەر
لپشت کەەسەکێ کو ڤیدیویەکا من بەلاڤ دکەت، ڕیکلاما من دکەت بدەڤێ من،
براستی ژی هند گەلەک دەربارەی من نینە هندی دەربارەی وان.
"هێی! سەحکێ من چ دیت!"، "ئەز حەز ژڤێ دکەم."
"ئەز وەکی ڤێ مە."
هەردەمێ تو ڤیدیویەکێ بەلاڤ دکەی، هەردەمێ تو هەرتشتەکێ بەلاڤ دکەی.
پیچەک ژتایبەتمەندییێن وی تشتێ ڕەنگڤەدانێ لسەر تە بخوە دکەت.
بومن دیار بی کو ئێک ژباشترین ڕێکا کو هندەک گوهدارێن هوشدار بدەست خوەڤە بینی ئەوە
کو نەبییە کەسەک یێ کو تو هزردکەی کو حەزژێکەرێن تە دڤێت تو ببییێ،
بەلـێ پا لشوینێ، کو بێژی، و دروستبکەی، و وان تشتان نیشا بدەی
یێن کو ڕێکێ ددەنە حەزژێکەر یان قوتابیێن تە کو ببنە ئەو یێن وان دڤێن.
جارەکێ ژجارا من دڤیدیویەکێ دا باسکر،
"بوچی ئەسمان یێ شینە؟"
و لدەمێ کارکرنێ، دەمێ ئەز دناڤ ئەوا من دڤیای بێژم را دەرباز دبیم،
ئەز لهەڤ ڤێ کچێ هاتم.
ئەڤە براستیژی لدەمێ کارکرنێ روویدا، هەرن پرسیارا وێ بکەن.
من گوت، "ئەرێ تو دزانی بوچی ئەسمان یێ شینە؟"
ئەوێ گوت، "ئەز بێژم من دزانی کا بوچ، بەلـێ پا براستی ژی نە تشتەکێ گرنگ بی."
چ پێ نەڤێت. براستیژی وەیە.
و من دزانی کو ئەو چەندە دا بیتە ئاریشەک
و هوسا دەرکەفت کو ئەسمان یێ شینە
ژبەر وێ ڕێکا کو روناهی دشکێت دناڤ ڕوویێ هەوای یێ ئەردێ مە دا.
دبێژنە ڤێ دیاردێ شکەستنا ڕێیلی.
ڕوناهییەکا درێژاهییا شەپولـێن وێ یا کێم بیت پتر دشکێت،
ئانکو، کەسک، شین، و مور.
ژبەرڤێ چەندێ دەمێ توبەرێ خوە ددەیە ئەسمانی دوویر ژروژێ،
تو ڤی ئەسمانێ جوان برەنگێ شین دبینی؛
ئەڤە ئەو هەمی شەپولێن کورتن پێکڤە کوم دبنە سەر ئێک.
دەمێ توبشێوەیەکێ راستەوخو بەرێ خوە ددەیە ڕۆژێ - کو نابیت ڤێ چەندێ بکەی؛
هەما چ جارا وێ چەندێ نەکە -
تو شەپولـێن درێژتر دبینی ئەوێن ژوێ شکەستنێ قورتال دبن.
ژبەر ڤێ چەندێ روژ برەنگێ زەر دیار دبیت لدەمێ سپێدێ.
چ پێنەڤێت، دەمێ ڕوناهیا ڕۆژێ پێتڤی دەمی بیت داکوبشێت دناڤ گەلەک هەوایدابچیت
داکو بگەهیتە چاڤێ تە،
گەلەک شکەستن ڕوویددەن،
و براستیژی، بتنێ شەپولـێن درێژ دشێن بساخ و سلامەتی بگەهن
ئێکسەر ژ ڕۆژێ بەرەف مەڤە،
هەرژبەرڤێ چەندێ پرتەقالی دەردکەڤیت، یان هندەک جاران سور لدەمێ هەلاتنێ یان ئاڤابینێ
ئەز هزردکەم ئەڤە تشتەکێ گەلەک جانە، بەلـێ پا چ پێ نەڤێت، هندەک خەلک
- بگرە ژهندەکێن لپشت شانوویێ ژی نوکە -، هوسا هزر ناکەن.
یانژی دبیت ئەو ڤێ چەندێ هەر ژنوکە دزانن ژی،
یان دبیت زانی بایە ئەگەر هزرا خوە تێدا کربایە.
ڤێجا تو چ دکەی؟
ئەزیێ پێکولـێ دکەم مەزنترین بینەرێن دشیاندا کومڤەکەم هندی بشێم،
من دڤێت کو خوە نێزیکی پترین خەلکی بکەم و بەرەف خوەڤە بکێشم هندی دشیان دا.
ژبەر ڤێ چەندێ یا کو ئەز دکەم ئەوە ئەز خوە ئامادە دکەم بو بابەتەکی.
ئەڤ جارە، شکەستنا ڕێیلی.
من هند یا خوە فێری ڤی بابەتی کری هندی ئەز شیابم.
ئەو بەرپرسە ژ چ تشتێ دی؟
ئەو بناڤێ کێ ناڤ کرییە؟ ئەوی کەسی حەز ژکێ دکر؟
هەر تشتەکێ ئەز بشێم ببینم کو دشێت ببیتە کەنجال یان تۆڕەکا باش
داکو مروڤێ دروست بەرەڤ خوەڤە بکێشم.
ڤێجا، ئەڤ جارە، من دەربارەی شکەستنا ڕێیلی یا خواندی،
و بومن دیار بی -- بو من دیار نەبی، ئەز فێربیم،
کو چاڤێن شین دشینن ژبەر هەمان ئەگەر.
چاڤێن شین بویاغا شین دناڤ دا نینە.
ئاخ! ئەڤە دا یا بئێشبیت ئەگەرراستبایە.
ئێدی چاڤێن شین بویاغا شین دناڤ دا نینە
هەروەکی کا چەوا ئەسمانێ شین چ بویاغێن شین تێدا نینن.
ئەگەر تو ڕەنگینا چاڤێن من بینییە دەر، ئەز دێ بێژم، "ئاخ" بەلـێ پا پاشی
(پێکەنین)
بەلـێ پاشی ئەگەر تو وێ ڕەنگینێ هویر بکەی بو پرتێن بچویک، ئەو ئێدی یا شین نابیت
ئەو دێ بیتە قەهواییەکێ تاری یێ بسەر رەشی ڤە.
لشوینا ڤێ چەندێ، چاڤێن شین د شینن ژبەرکو لپلا مایکروسکوپی،
نەخشێ وان، ڕوناهییێ دشکێنیت
هەروەکی ئەو هەوایێ دناڤ بەرگێ مە یێ ئەردی دا دەمێ ڕوناهییا ڕۆژێ دشکێنیت
داکو ئەسمانی شین بکەت.
دبیت بوتە نەتشتەکێ نوی بیت و توبزانی بوچی ئەسمان یێ شینە،
دبیت تو گرنگییێ نەدەیێ،
بەلـێ پا دبیت تو مەندەهوش ببی بتشتەکێ وەکی ڤێ نمونا چاڤی.
ئەها دبیت ژبەرڤێ بیت ڤیدیویێن من بەلاڤدبن ودگەهنە هەمی جهان.
نە ژبەرکو ئەز یێ دینم بەلـێ پا ژبەرکو من دڤێت
هندی کەنجال و تۆڕێن دشیان دا هەبن
داکو هندی خەلکـێ دشێاندا بگرم وداکو وەل وان بکەم حەزژێ بکەن.
جارەکێ من ڤیدیویەک دەربارەی کەسکە سوران دروستکر.
من هزرکر، "دبیت هندەک هزربکەن کەسکە سور دتژینە ژکێماسییان."
ئەز دێ هەوە فێری کڤانێن کەسکە سورا کەم.
چ جورە کڤانێن دی هەنە؟
باشە، وەکی دەرزییەکی، وەکی گرێکەکێ...
ئەرێ باشە کڤان، هەر گرێکە؟
ئەرێ بوچی هێدفون هەمی دەمان دهێنە ئالوزین و دبنە گرێک؟
ئەز لدویف بیرکارییا لپشت ڤێ چەندێ را چوم؛ تشتەکێ سەرنجراکێشە.
(پێکەنین)
ئەز دێ بهویری بەحسێ هەمییێ بو هەوە ناکەم؛
هەروەسا، ئەڤە دێ رێکێ دەتەوە بچی وسەحکەیە ڤیدیویێن من
وگەلەک بەرێخوەدانا بومن بینن لشوینا ئێک بەرێخوەدان
لسالێن ١٩٥٠'یان، هارولد ئێدگێرتون زنجیرەکا وێنەیێن جوان یێن
پەقینێن ئەتومی گرتن.
ئەڤە پەقینەکە
بتنێ پشتی چەند ملی چرکەیەکان پشتی ڕوویدانێ،
دگەل ڕاوەستاندنا دەمی برێژا ملیارەکێ ژپارچەکا چرکێ.
تو دشێی وزەیا ڤێ تەپا پلازمایێ ببینی،
وزەیا پەقینێ یا ئەو وایرێن ئاسنی یێن بتاوەری ڤە دکەتە دویکێل.
ئەها ئەو پێیێن ڕوناهی ژێ دچیت، یێن زراڤ ژوێرێ دهێن.
کارێ وی حەزەکا نوی و بەرفرەهـ تر بەرەف خوەڤە کێشا بو دیاردا فیزیایی
بتنێ ژبەرکو ئەوی تشتەک لـێ زێدەکر
کو کەسێ نەدشییا چ بکەت ژبلی بەرێ خوە دانێ.
پارچەکا دەمی کو تە نەدشیا بتنێ بەرێ خوە بدەیێ.
ئەوی بشێوەیەکێ بناڤو دەنگ گوت، "فێلا فێرکرنێ
ئەوە کو برێکەکێ نیشا بدەی
کو بو خەلکی دیار دبیت دەمێ گەلەک دبیتە درەنگ ئەو فێردبن ."
(پێکەنین)
ئەڤ چەندە بومن کاردکەت.
ژبەرڤێ لڤان دوماهیا،من بزەحمەترین پرسیاروەگرت ولسەرئاخفتم،
بەلـێ ئەو پرسیارا ژهەمییا پترداخوازی لسەر،
"ئەرێ دێ چەوا زانم کو ئەو ڕەنگێن ئەز دبینم بهەمان شێوەنە بو تە ژی؟
ئەرێ دێ چەوا زانم کو دەمێ ئەز بەرێ خوە ددەمە تشتەکێ سور،
تو بەرێ خوە نادەیە هەمان تشت و وی ڕەنگی دبینی یێ ئەز دبێژمێ کەسک،
بەلـێ پا تودبێژیێ سور ژبەرکو هەمی دەمان تەهوسایا گوهـ لـێ بی،
وئەم ڕازی دبین، ولسەر ژیانا خوە بەردەوام دبین
و چ جارا نزانین کا چەند تێگەهشتنا مە ژیا ئێک و دوو جیاوازە.
چ تشت نینە کو دبێژنێ پرسیارێن ئەحمەق یان مەژی هشک،
هندەک پرسیارێن هەین وەل مەدکەن هەست بمەژیهشکیێ بکەین.
و ئەڤە ئێکە ژوان پرسیاران
ژبەرکو چ رێک نینن بومن کو خوە بەردەمە دمێشکێ کەسەکێ دی دا
داکو ئەو جیهانا ئەو دبینیت ببینم.
من هزرکر دبیت ئەڤە تشتەکێ بێزارکەر بیت بوبینەرێن من،
براستی بەرسڤەکا باش نەبی بو ڤێ پرسیارێ.
نەشیام بەرسڤێ بدەم وبابەتی بدوماهی بینم.
ڤێجا ژبەر ڤێ چەندێ من بەرێ خوە دا پتر پرسیاران بشێوەیەکێ گشتی.
و هندی پتر من دخواند دەربارەی وان، و مێژوویا وان،
پتر بومن دیار بی کو دبیت پرسیار تشتەکێ ئێکانە بیت بو مروڤان.
مەیمینک یێن هاتینە فێرکرن زمانێ نیشانا بکاربینن دابشێن دگەل مە دا تێکەلییێ بکەن.
ئەو دشێن بەرسڤا پرسیارێن ئالوز بدەن،
ئەو دشێن هزرێن خەیالی بڤەگوهێزن، و ئەو دشێن دەربرینا هەستێن خوە بکەن،
بەلـێ پا مەیمینکەکا زمانێ نیشانا دزانیت
چ جارا نەهاتییە دیتن کو پرسیارەکا بتنێ ژی بکەت.
داخوازکرنا پێزانینا ژبونەوەرەکی ڤێ پێشنیارێ دئافرینیت
بونەوەرێندی، بهەررێکەکادی یاهەبیت، دشێن خوە بگەهیننە پێزانینا بشێوازەکێ تو نەشێی؛
کو ئەوانا حەز و ئامانجێن ئێکانە، و جودا ژتە یێن هەین.
پتریا جارا دبێژنە ڤێ چەندێ بیردوزا مێشکی،
وتشتەکێ گەلەک بزەحمەتە نیشان بدەی کو گیانەوەران تشتەکێ هوسا یێ هەی.
بەلـێ چ پێنەڤێت، ئەم بمێشکێ خوە هەست بهەبینا وان دکەین.
شامپانزی دزیرەکن،
بەلـێ دیارە ئەونەشێن دتاقیکرنەکا، بسانەهی دا بسەرکەڤن - کا دێ بو لایێ کێ چن
داکو خوارنێ بدەست خوەڤە بینن یا کو هاتییە ڤەشارتن دژوورەکێ ڤە:
کەسەکی کو بدروستاهی یێ دژوورێ ڤە و دیت کا خوارن لکیڤە هاتییە ڤەشارتن،
یان کەسەکی کو ئەوژی دژوورێ ڤە بی،
بەلـێ پا سەتلەک لسەر سەرێ وان بی روژێ هەمییێ.
ئەرێ گیانەوەر دشێن پرسیارا بکەن یان نە ئەڤ چەندە هێشتا نەهاتییە ئێک لا کرن.
بەلـێ پشتی خواندنا ڤان هەمی تشتان، دیاربی پرسیار براستیژی تشتەکێ گەلەک تایبەتن.
ئەم وان دکەین ژبەرکو تشتەکێ خوشە.
فێربینا تشتان سەربوورەکا بکەیفە و تژییە ژخوشییا،
ئەڤە ئەوە یا فێینمەنی دگوتێ، "پێنەک دئاشکەرا کرنێ دا".
ئەم پرسیاران ژی دکەین
ژبەرکو فێربینا تشتا ڕێکێ ددەتە مە وان تشتێن ئەم حەزژێ دکەین ئاشکەرا بکەین
ونیشا وان بدەین ئەم دەربارەی وی چ دزانین، نیشا وان بدەین ئەم چ تشتین.
بەلـێ پا ئەم پرسیارا دکەین ژبەرکو ئەم دشێین ژی؛
ژبەرکو بشێوەیەکێ جیاواز لڤێرە لسەرئەردی، ئەم دزانین کەسێن دی دشێن هاریکارییێ بکەن.
و ئەڤە ئەگەرەکێ مەزنە داکو پتر و پتر پرسیاران بکەین،
داکو پتر بوچی و بوچییان ساخ کەینەڤە.
مەهەمییان دڤێت ببینە "پێنەک دئاشکەرا کرنێ دا،"
هەستەکێ خوەشە، بەلـێ پا مە هەمییان ئاشکەراکرنەک نابیت دهەمان جهـ دا.
دەم پێ دڤێت داکو بزانین کا ئاشکەرا کرنا کەسەکی لکیڤەیە
وبشێی پێنەکـێ بدانی وبەرەف وێرێ بهاڤێژی
مانە هەمی تشت دەربارەی بوچی یا نە، و هەروەسا ئەو تشتەکێ گەلەک ژیرە کو بکەی.
ووەکی هەرگاڤ، سوپاس بو بەرێخوەدانێ.
(دەست قوتان)